
  Parlamentul României   

 Camera Deputaţilor

Comisia pentru administraTie publica,                 14 ianuarie 1998

amenajarea teritoriului Si echilibru 
                 393/XVIii/6




 ecologic 

R   A   P   O   R   T

asupra propunerii legislative pentru

sprijinirea tinerelor familii


In urma examinării propunerii legislative pentru sprijinirea tinerelor familii, care prin obiectul şi conţinutul său face parte din categoria legilor organice, în şedinţa din 14 ianuarie 1998, comisia a hotărât că această propunere legislativă nu poate fi acceptată şi propune Plenului Camerei Deputaţilor respingerea, pentru următoarele motive:



1. Soluţia juridică a atribuirii terenului pentru construirea de locuinţe a fost reglementată atât prin prevederile Legii nr.50/1991 privind autorizarea executării construcţiilor şi unele măsuri pentru realizarea locuinţelor, cât şi prin prevederile Legii nr.114/1996 completată şi modificată prin Legea nr.196 din 17 noiembrie 1997, privind aprobarea Ordonanţei de urgenţă a Guvernului nr.40/1997 pentru modificarea şi completarea Legii locuinţei nr.114/1996.



2. Prevederile art.1 şi 3 sunt contradictorii şi conduc fie la indisponibilitatea aplicării legii, fie la aplicarea subiectivă a prevederilor art.3 care ar genera numeroase nemulţumiri, litigii, stări conflictuale.



3. La art.10 sunt prevăzute două soluţii nejuridice, contrare principiilor de drept.



Astfel, potrivit prevederilor alin.1 al art.10 construcţia care nu este realizată pe terenul atribuit, în conformitate cu destinaţia stabilită prin lege, va fi trecută în baza unei hotărâri judecătoreşti, în patrimoniul Consiliului local, cu titlu de despăgubiri, iar în alin.3 se prevede ca imobilul care a fost înstrăinat, cu încălcarea prevederilor din acestă lege, să fie trecut gratuit în proprietatea statului.



In afară de faptul că ipotezele acestor sancţiuni sunt prezentate ambiguu, ele nu sunt admisibile.



Regimul construcţiilor executate pe terenul altuia este bine precizat în Codul Civil, iar dacă nu se respectă autorizaţia de construire, există sancţiuni clare în Legea nr.50/1991.



4. Forma normativă a textului este inadecvată nerăspunzând exigenţelor unui act normativ.

